জিয়াউদ্দিন বলেন, “এরা ৩ জন যাচ্ছিলেন বগুড়ার দিকে, বগুড়ার দিকে তারা চলে যাচ্ছিলেন কর্নেল হুদা ও কর্নেল হায়দারের রেজিমেন্টের দিকে। এ সময় তারা শেরেবাংলা নগরে ১০ বেঙ্গল রেজিমেন্টের চেকপোস্টে অ্যারেস্ট হয়ে যান। ৩ বেঙ্গল রেজিমেন্টের অফিসাররা তাদেরকে দোতলায় অফিসার্স মেসে নিয়ে ওনাদের জন্য নাস্তার ব্যবস্থা করেন। ঘণ্টা দেড়েক অতিক্রান্ত হয়ে যায়, কিংবা তারও বেশি, তখন আর্মি হেডকোয়ার্টার থেকে একটা ফোন আসে, ‘এদেরকে এখনও বসিয়ে রেখেছ?’ এবং ফোনটা বিশেষ করে করা হয়, ক্যাপ্টেন জলিল নামের একজন জুনিয়র মুক্তিযোদ্ধা অফিসার ও ক্যাপ্টেন আসাদ নামের আরেকজন অফিসারকে। তখন ক্যাপ্টেন জলিল এবং ক্যাপ্টেন আসাদ ওই অফিসার্স মেস থেকে ওনাদেরকে নিচে নামিয়ে নিয়ে আসেন, নিচে নামিয়ে এনে তারা নিজেরাই সাব-মেশিনগান দিয়ে ৩ জনকে গুলি করে হত্যা করে।”